wickkiey/tamil-wikipedia-markdown huggingface dataset:
# தூணக்கடவு அணை


**தூணக்கடவு அணை** (*Thunakkadavu Dam*) கேரள மாநிலத்தில் உள்ள பாலக்காடு மாவட்டத்தில் அமைந்துள்ள நீர்த்தேக்கமாகும். தமிழ்நாட்டின் முதல்வராக திரு. காமராசர் அவர்கள் இருந்த பொழுது அவரது தலைமையிலான அரசினால் இந்த அணை கட்டப்பட்டது. பரம்பிக்குளம் ஆழியாறு பாசன திட்டத்தின் கீழ் வரும் இந்த அணையின் செயல்பாடுகளையும், பராமரிப்பையும் தமிழ்நாடு அரசு கவனித்துக்கொண்டாலும் இந்த அணை கேரள மாநில எல்லைக்குள் வருவதால் அணையின் உரிமை கேரள அரசிற்கு சொந்தமாகும். இந்த அணையின் மொத்தக் கொள்ளளவு இருபத்தி இரண்டு அடியாகும். பரம்பிக்குளம் புலிகள் காப்பகத்தின் எல்லைக்குள் உள்ள இந்த அணைக்கு பரம்பிக்குளம் அணை, தூணக்கடவு ஆறு, பெருவாரிப்பள்ளம் அணை, மலை, வனப்பகுதிகளில் இருந்து நீர் வரத்து உள்ளது.  

தூணக்கடவு அணைப் பகுதியில் 'கொம்பேறி மூக்கன்' உள்ளிட்ட நிறைய தமிழ்த் திரைப்படங்களின் படப்பிடிப்புகள் நடைபெற்றுள்ளது. 19 பிப்ரவரி 2010 இல் பரம்பிக்குளம் புலிகள் பாதுகாப்பகம் தொடங்கப்பட்ட பிறகு இப்பகுதியில் திரைப்படப் படப்பிடிப்புகள் தடை செய்யப்பட்டுள்ளது.  

இந்தியாவில் கட்டப்பட்ட ஒரே இரட்டை அணை காமராசர் அரசால் கட்டப்பட்ட தூணக்கடவு, பெருவாரிப்பள்ளம் அணைகள் ஆகும்  

## நீர்த்தேக்கம்

இந்த ஆற்றிலிருந்து நீர்த்தேக்கத்திற்கு அருகில் உள்ள கால்வாய் ஒன்றும் செல்கிறது. நீர்த்தேக்கத்தில் மீன்பிடி தொழிலும் நடைபெறுகிறது. நீர்த்தேக்கத்தைச் சுற்றி சுற்றுலாவும் தொழிலும் நடைபெறுகிறது. பரம்பிக்குளம் அணையிலிருந்து 30 மெகாவாட்டு மின் உற்பத்தி நிலையும் செயல்படுகிறது. மின் உற்பத்திக்குப் பின்னர் தண்ணீர் கால்வாய் வழியாக திருமூர்த்தி அணையை அடைகிறது.  

## நீர்ப்பகிர்வு

அணையின் நீர்த்தேக்கத்தில் தேக்கி வைக்கப்படும் தண்ணீர் விவசாயத்திற்கு முக்கியமாக பயன்படுத்தப்படுகிறது. பரம்பிக்குளம்-ஆழியாறு திட்டத்திலிருந்து கேரளாவுக்கு ஒவ்வொரு ஆண்டும் 7.25 டி.எம்.சி தண்ணீர் வழங்க திட்டத்தில் ஒப்பந்தமிடப்பட்டுள்ளது.  

## மேலும் பார்க்க
- ஆனைமலை

## ஆதாரங்கள்
# மரியா வெரோனிகா ரீனா

**மரியா வெரோனிகா ரீனா (Maria Verónica Reina)** (பிறப்பு:1960 - இறப்பு: 2017 அக்டோபர் 27) இவர் அர்ஜென்டினாவின் கல்வி உளவியலாளரும் மற்றும் சமூக ஆர்வலரும் ஆவார். இவர் ஊனமுற்றோர் உரிமைகளுக்காக சர்வதேச அளவில் பிரச்சாரம் செய்தார். சர்வதேச ஊனமுற்றோர் மற்றும் மேம்பாட்டு கூட்டமைப்பைப் பிரதிநிதித்துவப்படுத்திய இவர் , மாற்றுத்திறனாளிகளின் உரிமைகள் தொடர்பான ஐக்கிய நாடுகள் சபையின் பேச்சுவார்த்தைகளில் முன்னணி பங்களிப்பாளராக இருந்தார்.  

## ஆரம்ப கால வாழ்க்கை
1960களின் முற்பகுதியில் அர்ஜென்டினாவில் பிறந்த மரியா வெரோனிகா ரெய்னா தனது 17 ஆவது வயதில் பள்ளி இறுதி ஆண்டு படிக்கும்போது ஒரு கார் விபத்தில் முடக்கப்பட்டார். மருத்துவமனையில் சில காலம் இருந்த பிறகே, இவரால் தனது பள்ளிப்படிப்பை முடிக்க முடிந்தது. இவர் தான் ஒரு ஆசிரியராவார் என்று நம்பினார். ஆனால், அர்ஜென்டினாவில் ஊனமுற்றவர்களுக்கு கற்பிக்க அங்கீகாரம் இல்லாததால் அத்தகைய கல்விப் படிப்பில் நுழைய மறுக்கப்பட்டது. கல்வி ஒருங்கிணைப்பிற்கான சிறப்பு கல்வியில் "யுனிவர்சிடாட் கேடலிகா டி சாண்டா ஃபே" என்ற கல்லூரியில் (சாண்டா ஃபே கத்தோலிக்க பல்கலைக்கழகம்) பட்டம் பெற்ற இவர் கல்வி உளவியலைத் தேர்ந்தெடுத்ததன் மூலம் இந்த சிரமங்களை சமாளித்தார். எசுப்பானியாவின் தேசிய தொலைதூர கல்வி பல்கலைக்கழகத்தில் திறந்த மற்றும் தொலைதூர கற்றல் மற்றும் கற்பித்தல் ஆகியவற்றில் முதுகலைப் பட்டம் பெற்றார். சர்வதேச ஊனமுற்றோர் ஆலோசனை நிறுவனம்; சர்வதேச ஒத்துழைப்பு மற்றும் மேம்பாட்டு நிறுவனம்; சர்வதேச ஊனமுற்றோர் ஆலோசனை நிறுவனம்; மற்றும் சர்வதேச மறுவாழ்வு மையம் உட்பட பல்வேறு நிறுவனங்களில் பணியாற்றிய அனுபவத்தை ரெய்னா உருவாக்கினார்.  

## பணி
இவர் 2006 முதல் வாசிங்டன் டி.சி.யில் உள்ள சிராகஸ் பல்கலைக்கழகத்தின் பர்டன் பிளாட் நிறுவனத்தில் சர்வதேச திட்டங்களின் இயக்குநராகப் பணியாற்றினார். 2008ஆம் ஆண்டில், பர்டன் பிளாட் நிறுவனம் மற்றும் உலக வங்கி இரண்டின் ஆதரவோடு, ஊனமுற்றோர் மற்றும் மேம்பாட்டுக்கான உலகளாவிய கூட்டாண்மைக்கான முதல் நிர்வாக இயக்குநராக நியமிக்கப்பட்டார். ஊனமுற்றவர்களை மேம்பாட்டு முகவர் மூலம் கொள்கைகள் மற்றும் நடைமுறைகளில் சேர்ப்பதை ஊக்குவிக்க இந்த கூட்டு அமைக்கப்பட்டது. ஊனமுற்றோர் மாநாட்டிற்கான ஐக்கிய நாடுகளின் தற்காலிகக் குழுவில் இவர் குறிப்பாக தீவிரமாக இருந்தார்.  

ஐ.நா. மாநாட்டின் பேச்சுவார்த்தைகளில், உலகளாவிய, மாற்றுத்திறனாளி அமைப்புகளை உள்ளடக்கிய, அணுகக்கூடிய மற்றும் நிலையான உலகில் குறைபாடுகள் உள்ளவர்களுக்கு உலகளாவிய மனித உரிமைகளுக்கான தனது உறுதிப்பாட்டில் இவர் ஈடுபட்டார். சர்வதேச ஊனமுற்றோர் காகஸின் ஒருங்கிணைப்பாளராக தனது பாத்திரத்தில் பேச்சுவார்த்தைகளின் போது குறைபாடுகள் உள்ளவர்களைப் பிரதிநிதித்துவப்படுத்தினார். இதற்கான தகவல்தொடர்புகளை திறம்பட நிர்வகித்தார். மாறுபட்ட ஆர்வங்களுடன் பங்குதாரர்களிடையே ஒருமித்த கருத்தை அடைந்தார். இவர் கூட்டங்கள் மற்றும் மாநாடுகளுக்கு தலைமை தாங்கினார். லத்தீன் அமெரிக்கர்களுக்கான ஸ்பானிஷ் மொழியில் மொழிபெயர்ப்பு மற்றும் விநியோக ஆவணங்களை ஒருங்கிணைத்தார்.  

இவர் இறப்பதற்கு சில மாதங்களுக்கு முன்பு, சர்வதேச ஊனமுற்றோர் கூட்டணியின் கீழ் மாற்றுத்திறனாளிகளின் பங்குதாரர் குழுவின் செயல்திறனை மேம்படுத்த இவர் உதவினார். புவெனஸ் ஐரிஸில் நடந்த ஐக்கிய நாடுகளின் ஆலோசனைக் கூட்டத்தில், மாற்றுத்திறனாளிகளின் உரிமைகள் தொடர்பான மாநாட்டை அமல்படுத்துவதில் ஊனமுற்ற சமூகத்தின் பங்கை வலுப்படுத்த முயன்றார்.  

## இறப்பு
மரியா வெரோனிகா ரீனா தனது சொந்த ஊரான ரொசாரியோவில் 2017 அக்டோபர் 27 அன்று தனது 54 வயதில் காலமானார்.
# ரான்டா சினியோரா

**ராண்டா ஜார்ஜ் யாகூப் சினியோரா(Randa George Yacoub Siniora)** (பிறப்பு: 1961) இவர் பாலஸ்தீனிய மனித உரிமைகள் மற்றும் பெண்கள் உரிமை ஆர்வலர் ஆவார். ஆக்கிரமிக்கப்பட்ட பாலஸ்தீன பிரதேசங்களில் மனித உரிமை மீறல்களை மூன்று தசாப்தங்களாக ஆவணப்படுத்தியுள்ளார். தற்போது ஜெருசலேமில் உள்ள சட்ட உதவி மற்றும் ஆலோசனைக்கான மகளிர் மையத்தின் (WCLAC) பொது இயக்குநராக உள்ளார்.  

## வாழ்க்கை
ராண்டா சினியோரா ஐக்கிய இராச்சியத்தின் எசெக்ஸ் பல்கலைக்கழகத்தில் படித்தார். சர்வதேச மனித உரிமைகள் சட்டத்தில் எல்.எல்.எம் பயின்றார். பின்னர், கெய்ரோவில் உள்ள அமெரிக்க பல்கலைக்கழகத்தில் சமூகவியல்-மானுடவியலில் முதுகலை பட்டமும் பெற்றார். மேற்குக் கரையில் உள்ள பெண்கள் ஜவுளித் தொழிலாளர்கள் பற்றிய ஆய்வு, இஸ்ரேலிய நிறுவனங்களுக்கான பொருட்களை உற்பத்தி செய்யும் இவரது ஆய்வறிக்கை பின்னர் அமெரிக்க பல்கலைக்கழகத்தால் வெளியிடப்பட்டது. ஆர்கிரி இம்மானுவேல் மற்றும் சமீர் அமீன் ஆகியோரின் சார்புக் கோட்பாட்டை பாலஸ்தீன நிலைமைக்கு இங்கே சினியோரா பயன்படுத்தினார். பெண்கள் மத்தியில் அரசியல் மற்றும் தொழிலாளர் அமைப்பின் ஒப்பீட்டளவில் குறைந்த அளவை விளக்க, ஆணாதிக்க கட்டமைப்புகளின் சமூக தொடர்ச்சிகளை இவர் வலியுறுத்தினார். இது வீட்டிலும் பணியிடத்திலும் பெண்களைக் கட்டுப்படுத்தியது:  

## பணி
1987 முதல் 1997 வரை சினியோரா மனித உரிமைகள் அமைப்பான அல்-ஹக்கில் சட்ட ஆராய்ச்சியாளராகவும், பெண்கள் உரிமைகள் திட்டத்தின் ஒருங்கிணைப்பாளராகவும் இருந்தார். பெண்களைப் பாதுகாக்க சட்ட மாற்றங்கள் தேவை என்பதில் ஒருமித்த கருத்தை உருவாக்குவதற்கான இவரது முயற்சிகள் முதல் இன்டிபாடாவால் தடைபட்டன:  

1997 முதல் 2001 வரை சினியோரா சட்ட உதவி மற்றும் ஆலோசனைக்கான மகளிர் மையத்தில் வலைபின்னல் மற்றும் வழக்கறிஞரின் தலைவராக இருந்தார். 2001 முதல் 2005 வரை இவர் அல்-ஹக்கின் பொது இயக்குநராக இருந்தார்.  

## தொழில்
செப்டம்பர் 2007 முதல் சூன் 2015 வரை சினியோரா பாலஸ்தீனத்தில் மனித உரிமைகளுக்கான சுதந்திர ஆணையத்தின் மூத்த நிர்வாக இயக்குநராக இருந்தார். 2015 ஆம் ஆண்டில் இவர் சட்ட உதவி மற்றும் ஆலோசனைக்கான மகளிர் மையத்தின் பொது இயக்குநரானார்.  

அக்டோபர் 2018இல் சினியோரா ஐக்கிய நாடுகள் பாதுகாப்பு சபையில் உரையாற்றிய முதல் பெண் பாலஸ்தீனிய பிரச்சாரகர் ஆனார். சினியோரா அதிக உள்நாட்டு வன்முறை விகிதம் மற்றும் ஆக்கிரமிக்கப்பட்ட பிரதேசங்களில் பெண்மணிகளின் அதிகரித்த விகிதம் பற்றிய பிரச்சினையை எழுப்பினார். பெண்கள் அரசியல் விலக்கு குறித்த பரந்த பிரச்சினையையும் இவர் எழுப்பினார்:
# சிவம் துபே


**சிவம் துபே (Shivam Dube)**, (பிறப்பு 26 சூன் 1993) ஒரு இந்திய துடுப்பாட்ட வீரர், இவர் உள்நாட்டு துடுப்பாட்டத்தில் மும்பை அணிக்காக விளையாடுகிறார். இவர் ஒரு பன்முக வீரர் ஆவார், அவர் இடது கை மட்டையாளர் மற்றும் வலது கை மித வேகப்பந்து வீச்சாளர். நவம்பர் 2019 இல் இந்தியா துடுப்பாட்ட அணிக்காக சர்வதேச போட்டிகளில் அறிமுகமானார்.  

## ஆரம்ப கால வாழ்க்கை
துபே 1993 சூன் 26 அன்று மும்பையில் பிறந்தார். 19 ஆவது வயதில் மட்டைப்பந்து விளையாட ஆரம்பித்தார். 23 வயதுக்குட்பட்ட மும்பை அணிக்காக தேர்வு செய்யப்பட்டார்  

## உள்ளூர்ப் போட்டிகள்
18 சனவரி 2016 அன்று 2015–16 சையத் முஷ்டாக் அலி கோப்பையில் மும்பை அணியில் இருபது20 போட்டியில் அறிமுகமானார். இவர் பிப்ரவரி 25, 2017 அன்று 2016–17 விஜய் ஹசாரே டிராபியில் மும்பை அணியில் தேர்வானார்.  

முதல் தர துடுப்பாட்ட 2017-2018 ஆம் ஆண்டில் நடைபெற்ற ரஞ்சிக் கோப்பைத் துடுப்பாட்டத் தொடரில் இவர் மும்பை அணிக்காக விளையாடினார், அந்த போட்டியில் முதல் 5 இலக்குகளை வீழ்த்தினார். 2 நவம்பர் 2018 அன்று, 2018–19 ரஞ்சி டிராபியில் ரயில்வேக்கு எதிராக மும்பையில் நடைபெற்ற போட்டியில், முதல் தர துடுப்பாட்டப் போட்டியில் தனது முதல் நூறு ஓட்டங்களை அடித்தார். 2018 ஆம் ஆண்டில் நடைபெற்ற ரஞ்சிக் கோப்பைத் துடுப்பாட்டத் தொடரில் 8 போட்டிகளில் 23 இலக்குகளை வீழ்த்தினார்.  

2018 ஆண்டு ராயல் சேலஞ்சர்ஸ் பெங்களூர் அணிக்காக 2019 இந்தியன் பிரீமியர் லீக் போட்டிகளுக்கு ஏலத்தில் வாங்கப்பட்டார்.  

## சர்வதேச போட்டிகள்
அக்டோபர் 2019 இல், வங்காளதேசத் துடுப்பாட்ட அணியின் இந்தியச் சுற்றுபயணத்தில் இந்தியாவின் இருபதுக்கு 20 சர்வதேச அணியில் தேர்வு செய்யப்பட்டார். நவம்பர் 3, 2019 அன்று வங்காளதேச அணிக்கு எதிராக இந்தியாவுக்காக தனது முதல் இருபது20 அறிமுக வீரராக களம் இறங்கினார். மேலும் அந்த மாதத்தில் நடந்த மேற்கிந்தியத் தீவுகளுக்கு எதிரான தொடருக்கான இந்தியா ஒருநாள் சர்வதேச (ஒருநாள்) அணியிலும் தேர்வு செய்யப்பட்டார். மேற்கிந்தியத் தீவுகளுக்கு எதிராக, 15 டிசம்பர் 15, 2019 அன்று இந்தியாவுக்காக ஒருநாள் போட்டியில் அறிமுகமானார்.
# லூயிசா குஸ்டா


**மரியா லூயிசா குஸ்டா விலா (Maria Luisa Cuesta Vila)** (பிறப்பு: 1920 மே 26 சொரியானோ - இறப்பு: 2018 நவம்பர் 21 மொண்டேவீடியோ ) இவர் உருகுவேய மனித உரிமை ஆர்வலர் ஆவார். உருகுவே இராணுவ சர்வாதிகாரத்தின் போது காணாமல் போன கைதிகளைத் தேடுவதற்காக இவர் தன்னை அர்ப்பணித்துக் கொண்டார். இவரது மகன் நெபியோ மெலோ குஸ்டா அந்தக் காலகட்டத்தில் காணாமல் போனார். இன்றும் கிடைக்கப்பெறவில்லை.  

## வாழ்க்கை
இவர் சொரியானோவில் பிறந்தார். அங்கு இவர் ஜூன் 1973 வரை ஒரு தாள் மற்றும் வண்ணப்பூச்சு பட்டறையில் பணியாற்றினார். 1973 சூன் 28, அன்று முதல் 1974 சனவரி 31, வரை இவர் காலாட்படை பட்டாலியன் எண் 5 இல் சிறையில் அடைக்கப்பட்டார். இவரது மகன், நெபியோ மெலோ குஸ்டா, தனது மனைவி மற்றும் மகளுடன் அர்ஜென்டினாவில் நாடுகடத்தப்பட்டார். 1976ஆம் ஆண்டில், நெபியோ புவெனஸ் அயர்ஸில் கைது செய்யப்பட்டு பின்னர் காணாமல் போனார். இது 1973-1985 கால உருகுவேய சர்வாதிகார காலத்தில் நடைபெற்றது.  

குஸ்டா 1977இல் தனது குடும்பத்தினருடன் நெதர்லாந்திற்கு குடிபெயர்ந்தார். ஆட்சி முடிவடைந்து புதிய ஜனநாயக தேர்தல் நடைபெற்ற பின்னர் 1985இல் இவர் திரும்பி வந்தார். அடுத்த ஆண்டுகளில், உருகுவேய சர்வாதிகாரத்தின் போது காணாமல் போன மக்கள் குடும்பங்களின் குழுவை இவர் வழிநடத்துகிறார். உருகுவேயில் ஆண்டுதோறும் மௌனமாக நூற்றுக்கணக்கானவர்களைக் ஊர்வலமாகக் கூட்டிச் செல்வது இவரது நடவடிக்கைகளில் ஒன்றாகும். 2012ஆம் ஆண்டில் மொன்டேவீடியோ நகராட்சியால் இவருக்கு இல்லஸ்டிரியஸ் சிட்டிசன் என்ற தலைப்பு வழங்கப்பட்டது. 2013ஆம் ஆண்டில் மனித உரிமைகளுக்கான போராட்டத்தில் இவர் செய்த பங்களிப்புக்காக இவருக்கு குடியரசு பல்கலைக்கழகத்தில் டாக்டர் ஹானோரிஸ் கௌசா பட்டத்தைப் பெற்றார்.  

காசவல்லில் உள்ள ஒரு குடிமை மையம் 2015ஆம் ஆண்டில் இவரது பெயரில் திறக்கப்பட்டது, இன்றும் இவரது பெயரைத் தொடர்ந்து கூறி வருகிறது. அதே ஆண்டு இவர் ஒரு பக்கவாதத்தால் பாதிக்கப்பட்டார். மார்ச் 20இல் நடைபெற்ற மௌன ஊர்வலத்தில் கலந்து கொள்ள முடியவில்லை.
# கரினா பங்கீவிச்

**கரினா பங்கீவிச் (Karina Pankievich)** இவர் உருகுவேய **நாடுகடந்த** உரிமை ஆர்வலர் ஆவார். மேலும், இவர் திருநங்கைகளின் மனித உரிமைகளை மேம்படுத்துவதில் உருகுவேவின் முதன்மை அமைப்பான அசோசியசியன் டிரான்ஸ் டெல் என்ற அமைப்பின் தலைவராவார்.  

## ஆரம்ப ஆண்டு
கரினா தனது 13 வயதில் மொன்டிவீடியோவுக்கு குடிபெயர்ந்தார். 15 வயதிலிருந்தே, உருகுவேயில் சர்வாதிகார காலத்தில் பாலியல் தொழிலாளியாக பணியாற்றினார். இவர் எதிர்கொண்ட வன்முறையும் அடக்குமுறையும் இவரை உருகுவேவை விட்டு வெளியேற வழிவகுத்தது. இவர் பிரேசில் மற்றும் அர்ஜென்டினாவிலிருந்தும் குடிபெயர்ந்தார். கரினா 1985இல் உருகுவே திரும்பினார். திருநங்கைகளின் சமூகத்தில் பலர் தங்கள் மனித உரிமைகளுக்காக போராட விரும்பினர். ஆனால் அவர்கள் பயந்தனர். எனவே கரினாவும் பிற ஆர்வலர்களும் ஒரே ஆண்டில் அசோசியசியன் டிரான்ஸ் டெல் என்ற அமைப்பை நிறுவினர். அசோசியசியன் டிரான்ஸ் டெல் அமைப்பு அவர்களின் உரிமைகளை மேம்படுத்துவதற்கும் பாதுகாப்பதற்கும் ஆர்வலர்களுக்கு பயிற்சி, ஆதரவு மற்றும் அணிதிரட்டுவதில் கவனம் செலுத்துகிறது.  

## அசோசியசியன் டிரான்ஸ் டெல்
அசோசியசியன் டிரான்ஸ் டெல் என்ற அமைப்பு என்பது நாடு முழுவதும் உள்ள திருநங்கைகளின் உரிமைக் குழுக்களின் வலைப்பின்னல் மற்றும் தென் அமெரிக்காவில் உள்ள பிற நாடுகளை சென்றடைகிறது. குழுவின் மிகப்பெரிய வெற்றிகளில் ஒன்று உருகுவேயில் இத்தைகையச் சமூகத்தை கொண்டாடும் பன்முகத்தன்மை மார்ச் ஆகும். 2019ஆம் ஆண்டில், பன்முகத்தன்மை மார்ச் 130,000 க்கும் அதிகமான மக்களை உள்ளடக்கும். தேசிய திருநங்கைகள் அமைப்பு என்பதற்கான "எச்.ஐ.வி - எய்ட்ஸுக்கு எதிரான டிரான்ஸ்ஃபோபியா இல்லாத திருநங்கை பெண்கள்" என்ற ஆவணத் திட்டத்தில் பங்கேற்றார். இந்த ஆவணப்படம் உருகுவேயில் 2017ஆம் ஆண்டில் திருநங்கைப் பெண்கள் மனித உரிமை மீறல் வழக்குகளை உள்ளடக்கியது. 2018 ஆம் ஆண்டில், உருகுவேவில் உள்ள திருநங்கைப் பெண்கள் சமூகம் அவர்களின் உரிமைகளுக்கு உத்தரவாதம் அளிக்கும் ஒரு சட்டத்தைப் பெற்றது. ஆனல், 2019ஆம் ஆண்டில், உருகுவேவின் பழமைவாத நாடாளுமன்றம் வாக்கெடுப்பை ரத்து செய்ய விரும்பியது.
# தியோர் ஃபால் சோ

**எலிசபெத் தியோர் ஃபால் சோ (Elisabeth Dior Fall Sow)** (பிறப்பு: 1968) இவர் ஒரு செனகல் நீதிபதியும் சட்ட அறிஞருமாவார். மேலும் இவர் செனகலில் முதல் பெண் வழக்கறிஞராகவும் இருந்தார். 1976இல் செயிண்ட் லூயிஸின் முதல் நீதிமன்றத்தில் நியமிக்கப்பட்டார். இவர் பெண்கள் நீதிபதிகள் சங்கத்தின் கௌரவத் தலைவராகவும் உள்ளார். மேலும், இவர் மனித உரிமைகள் (குறிப்பாக பெண்கள் மற்றும் குழந்தைகள்), அமைதி மற்றும் பாதுகாப்பு மற்றும் குற்றவியல் நீதி ஆகிய துறைகளில் உள்நாட்டிலும் சர்வதேச அளவிலும் தனது பங்களிப்புக்காக புகழ்பெற்றவராவார். செனகலின் தேசிய ஒழுங்கு ஆணையின் அதிகாரியாக நியமிக்கப்பட்டதன் மூலம் மிக உயர்ந்த அங்கீகாரத்தைப் பெற்றுள்ளார்.  

## வாழ்க்கை
1976ஆம் ஆண்டில் தியோர் ஃபால் சோ செயிண்ட் லூயிஸில் பொது வழக்கறிஞராக நியமிக்கப்பட்டார்.  

## பணி
ஐக்கிய நாடுகளின் சிறுவர் நிதியம் மரபுகளுக்கு இணங்க செனகல் சட்டத்தை ஒத்திசைக்க யுனிசெஃப் நிதியளித்த ஆய்வை மேற்கொண்ட பின்னர், தியோர் ஃபால் சோ ஒரு குழுவுக்கு தலைமை தாங்கினார். இது செனகலின் 1999 சட்டத்தை உருவாக்கி பெண் பிறப்புறுப்பு சிதைவை தடை செய்தது .  

2001 முதல் 2005 வரை இவர் குழந்தைகளின் உரிமைகள் மற்றும் நலன் தொடர்பான ஆப்பிரிக்க நிபுணர்களின் குழுவில் உறுப்பினராக இருந்தார்.  

## ஓய்வு
2015ஆம் ஆண்டில் இவர் பாலினம் மற்றும் மனித உரிமைகள் தொடர்பான பத்திரிகையாளர்களின் வலையமைப்பின் கௌரவத் தலைவராக நியமிக்கப்பட்டார். பின்னர், இவர் 2017இல் ஓய்வு பெற்றார்.
# ஹட்ஜா சரன் தாராபா

**ஹட்ஜா சரன் தாராபா (Hadja Saran Daraba)** (பிறப்பு:1945, கினியா ) இவர் மனோ நதி மகளிர் அமைதிக்கான வலைப்பின்னலின் நிறுவனர் ஆவார்.  

## வாழ்க்கை
இவரது தந்தை கினியாவின் முதல் அதிபராக இருந்த கினிய அரசியல் தலைவரான அகமது சாகோ டூரின் கீழ் ஒரு சிப்பாயாக இருந்தார். இவர் லைப்சிக் மற்றும் ஹாலில் மருந்தியல் படித்தார். 1970ஆம் ஆண்டில், இவர் கினியாவுக்குத் திரும்பி, ஹட்ஜா மாஃபோரி பங்கௌரா கல்லூரியில் கற்பிக்கும் பணியில் ஈடுபட்டார். வெளிநாட்டு வர்த்தக அமைச்சகத்தில் துணை தேசிய ஏற்றுமதி இயக்குநராக நியமிக்கப்படுவதற்கு முன்பு. 1996 இல், இவர் சமூக விவகாரங்கள் மற்றும் பெண்கள் மற்றும் குழந்தைகளின் மேம்பாட்டு அமைச்சராக இருந்தார்.  

2010ஆம் ஆண்டில், கினியாவின் அதிபர் பதவிக்கு போட்டியிட்ட 24 வேட்பாளர்களில் ஒரே பெண்மணியாவார். 2010 மற்றும் 2017க்கும் இடையில், அவர் மனோ நதி பிராந்தியத்தின் அமைதிக்கான வலைப்பின்னலின் பொதுச் செயலாளராக இருந்தார்.  

## மனோ நதி மகளிர் அமைதிக்கான வலைப்பின்னல்

மனோ நதி மகளிர் அமைதி வலைப்பின்னல் என்பது சியரா லியோனின் ஃப்ரீடவுனில் தலைமையகத்தைக் கொண்ட ஒரு தன்னார்வ தொண்டு நிறுவனமாகும். இது மனோ நதி பிராந்தியத்தில் (லைபீரியா, சியரா லியோன் மற்றும் கினியா) அமைதி மற்றும் வளர்ச்சியை ஊக்குவிக்கிறது. 2000 மே மாதத்தில் மேற்கு ஆபிரிக்க நாடுகளின் பொருளாதார சமூகத்தின் (ஈகோவாஸ்) அனுசரணையின் கீழ் மனோ நதி மகளிர் அமைதிக்கான வலைப்பின்னல் உருவாக்கப்பட்டது. உள்ளூர் தன்னார்வ தொண்டு நிறுவனங்களைச் சேர்ந்த பெண்கள் தலைவர்கள் குழு நைஜீரியாவின் அபுஜாவில் சந்தித்தபோது, ​​ஆப்பிரிக்காவில் அமைதியை மீட்டெடுக்கும் பணியில் தங்கள் பங்களிப்பை ஊக்குவித்தது. குறிப்பாக மனோ நதி பிராந்தியத்தில். சுவிட்சர்லாந்தை தளமாகக் கொண்ட ஃபெம்ம்ஸ் அஃப்ரிக் சோலிடரிட்டா (எஃப்ஏஎஸ்) என்ற தன்னார்வ தொண்டு நிறுவனம் பெருமளவில் உதவிய முயற்சிகளின் உச்சக்கட்டத்தை குறிக்கும் மனோ நதி மகளிர் அமைதிக்கான வலைப்பின்னல், சுமார் 30 குடை அமைப்புகளைக் கொண்டுள்ளது.
# நான்ஃபாதிமா மகசௌபா

**நான்ஃபாதிமா மகசௌபா (Nanfadima Magassouba )** இவர் கினிய பெண்கள் உரிமை ஆர்வலரும் மற்றும் அரசியல்வாதியும் ஆவார். கினியாவின் தேசிய உரிமைகள் மற்றும் குடியுரிமைக்கான தேசியக் கூட்டணியின் தலைவராகவும் இருந்தார். மேலும் 2013 முதல் கினியாவின் தேசிய சட்டமன்ற உறுப்பினராகவும் இருந்து வருகிறார்.  

## வாழ்க்கை
மகசௌபா கௌண்டரா மாகாணத்தில் பிறந்தார். இவர் முப்பதாண்டுகளாக தொழிற்சங்கங்கள் மற்றும் சமூக குழுக்களுடன் பணியாற்றிய போதிலும், அவர் கினியாவின் தேசிய உரிமைகள் மற்றும் குடியுரிமைக்கான தேசியக் கூட்டணியின் தலைவராக பரந்த அங்கீகாரத்திற்கு வந்தார். மகசௌபாவின் தலைமையின் கீழ், கினியாவின் தேசிய உரிமைகள் மற்றும் குடியுரிமைக்கான தேசியக் கூட்டணி முன்னணி பெண்கள் உரிமை அமைப்பாக தேசிய அந்தஸ்தைப் பெற்றது. மேலும் ஐக்கிய நாடுகள் சபையின் ஆலோசனைக் குழுவாவும் அங்கீகரிக்கப்பட்டது.  

## பதவிகள்
2013 தேர்தலில் இவர் கினிய மக்களின் பேரணிக்கான தேசிய சட்டமன்ற உறுப்பினராகத் தேர்ந்தெடுக்கப்பட்டார். மேலும், இவர் கினியாவில் தேசிய ஒற்றுமை மற்றும் பெண்கள் மற்றும் குழந்தைகளின் மேம்பாட்டு அமைச்சராகவும் இருந்துள்ளார். 2015 கினிய ஜனாதிபதித் தேர்தலில் கௌண்டாராவில் ஆல்பா கான்டெஸ் வெற்றியை உறுதி செய்த பெருமைக்குரியவரான மகசௌபா கௌண்டாராவில் காணக்கூடிய கினிய மக்களின் பேரணிக்கான 2016 சூனில், கினிய மக்களின் பேரணி கூட்டணி பிரதிநிதிகள் ஆணையத்தின் தலைவராக மமடி தியாவாராவுக்குப் பிறகு இவர் நியமிக்கப்பட்டார்.  

## பணிகள்
2017 மே மாதத்தில் யேல் பல்கலைக்கழகத்தில் ஆப்பிரிக்க அரசியல் தலைவர்களுக்கான நாலாவது மன்றத்தில் மகசௌபா பங்கேற்றார்.  

மகசௌபா மகளிர் நாடாளுமன்ற உறுப்பினர்களின் வலையமைப்பின் தலைவராகவும் பணியாற்றினார். பலதாரமணத்தை சட்டப்பூர்வமாக்கிய குடிமை சட்டத் திருத்தங்களுக்கு வாக்களிக்க மகசௌபா மறுத்துவிட்டார். இது 1968 முதல் தடைசெய்யப்பட்டது:  

## குறிப்பு
# ஸ்ட்ரெய்ட் தீவு


**ஸ்ட்ரெய்ட் தீவு** (*Strait Island*) என்பது அந்தமான் தீவுகளைச் சேர்ந்த ஒரு தீவு ஆகும். இது இந்திய ஒன்றியப் பகுதியான அந்தமான் நிக்கோபார் தீவுகளின் ஒரு பகுதியான வடக்கு மற்றும் மத்திய அந்தமான் நிர்வாக மாவட்டத்தைச் சேர்ந்தது. இத்தீவு போர்ட் பிளேரிலிருந்து வடக்கே அமைந்துள்ளது.  

## வரலாறு
ஸ்ட்ரெய்ட் தீவானது பழங்குடிகளுக்கு ஒதுக்கப்பட்ட தீவாகும்.  
இது அந்தமான் தீவுகளின் பூர்வ குடி மக்களில் ஒரு இனத்தவரான பெரிய அந்தமானியர்களைக் குடியேற்றி அவர்களுக்காக கட்டப்பட்ட குடியிருப்புகளில் குடியேற்றப்பட்டுள்ளனர். இது அந்தமான் நிர்வாகத்தால் நிர்வகிக்கப்படுகிறது.  
அந்தமானிய மக்களின் குடியேற்ற குடியிருப்பான இது இந்தியாவில் ஒரு மாதிரி கிராமம் போல கட்டப்பட்டுள்ளது. பெரிய அந்தமானிய மக்களின் குடியேற்றமானது வரிசையாக அமைந்த பைஞ்சுதை வீடுகளாக கட்டப்பட்டுள்ளது. தீவின் இன்னொரு பாதியில் நலன்புரி பணியாளர்கள் மற்றும் காவல்துறையினருக்கான குடியிருப்புகள் போன்றவற்றைக் கொண்டுள்ளது. இங்கு குழந்தைகளுக்கான பள்ளி மற்றும் ஆரம்ப சுகாதாரப் பராமரிப்புக்கு ஒரு சிறிய மருந்தகம் உள்ளது.  
தீவின் மிக உயரமான மலையின் உச்சியில் 1983 ஆம் ஆண்டு நிறுவப்பட்ட ஒரு கலங்கரை விளக்கம் உள்ளது.  

## நிலவியல்
ஸ்ட்ரெய்ட் தீவு என்பது கிரேட் அந்தமனின் பரட்டாங்கு தீவுக்கு கிழக்கே 6 கி.மீ (4 மைல்) தொலைவில் அமைந்துள்ள ஒரு சிறிய தீவு ஆகும், இது ரிச்சியின் தீவுக்கூட்டத்திலிருந்து பெரிய அந்தமானை ஒரு நீரிணையால் பிரிக்கிறது. இந்த தீவு கிழக்கு பராட்டாங் தீவுக் குழுவைச் சேர்ந்தது மற்றும் இது கோல்ப்ரூக் தீவுக்கு கிழக்கே அமைந்துள்ளது. இத்தீவு காற்புள்ளி வடிவத்திலுள்ளது, மேலும் இது அதிக காடுகள் கொண்டதாக உள்ளது.  

## விலங்குகள்
ஸ்ட்ரெய்ட் தீவு பறவைகளின் கூடுகள் கொண்ட குகைகள் மற்றும் ஏராளமான மான்களுக்கும் பெயர் பெற்றது (தற்போது இவை அரிதாக இருந்தாலும்).  

## பொருளாதாரம்
தென்னை, புளி, மா மரங்கள் வளர்த்தல் போன்றவை இந்த கிராம மக்களின் தொழில்கள்.  

## நிர்வாகம்
நிர்வாக ரீதியாக, ஸ்ட்ரெய்ட் தீவு, அண்டையில் உள்ள கிழக்கு பராடாங் தீவுக் குழுக்களுடன், ரங்கத் தாலுகாவின் ஒரு பகுதியாக உள்ளது.  

## புள்ளிவிவரங்கள்
இந்த்த் தீவில் ஒரு கிராமம் மட்டுமே உள்ளது. 2011 மக்கள் தொகை கணக்கெடுப்பின்படி இந்த பழங்குடி கிராமத்தின் மக்கள் தொகை 39 (இவர்களில் 26 ஆண்கள்) ஆகும். இவர்கள் 15 வீடுகளில் வசித்து வருகின்றனர்.  

### போக்குவரத்து
போர்ட் பிளேர் துறைமுகத்திலிருந்து, இரு வாராந்திர படகு சேவைகள் உள்ளன. இது மட்டுமே இங்கு செல்லும் வழியாகும்.  

## பட தொகுப்பு
# சதம் தீவு


**சதம் தீவு** (Chatham Island (Andaman and Nicobar Islands) என்பது அந்தமான் தீவுகளின் தீவுகளைச் சேர்ந்த ஒரு தீவு ஆகும். இது இந்திய ஒன்றியப் பகுதியான அந்தமான் மற்றும் நிக்கோபார் தீவுகளின் ஒரு பகுதியான தெற்கு அந்தமான் நிர்வாக மாவட்டத்தைச் சேர்ந்தது. இத்தீவு போர்ட் பிளேர் நகரத்திற்கு வடக்கே தொலைவே அமைந்துள்ளது.  

## வரலாறு
அந்தமானில் ஆரம்பகால பிரித்தானிய குடியேற்றம் தொடங்கிய தீவு இதுதான். 1883 ஆம் ஆண்டில், ஆங்கிலேயர்கள் சதம் மர அறுப்பு ஆலையை நிறுவினர். 1990 ஆம் ஆண்டில், இந்தியர்கள் வன அருங்காட்சியகத்தை கட்டினர். இங்கு வருபவர்கள் வன குழு நடவடிக்கைகள் பற்றிய நுண்ணறிவைப் பெறுகிறலாம். மேலும் தீவில் மரங்களை வெட்டும் வரலாற்றைக் காண்பிக்கபடுகிறது.  

## நிலவியல்
இந்த தீவு போர்ட் பிளேர் தீவுகளுக்கு சேர்ந்தது.  

## நிர்வாகம்
சதம் தீவானது நிர்வாக ரீதியாக, அண்டை தீவுகளான போர்ட் பிளேர் தீவுகளுடன், போர்ட் பிளேர் தாலுகாவின் ஒரு பகுதியாகும்.
# ஜான் லாரன்ஸ் தீவு



**ஜான் லாரன்ஸ் தீவு** (*John Lawrence Island*) என்பது அந்தமான் தீவுகளின் ஒரு தீவு ஆகும். இது இந்திய ஒன்றியப்யூனியன் பிரதேசமான அந்தமான் மற்றும் நிக்கோபார் தீவுகளின் ஒரு பகுதியான தெற்கு அந்தமான் நிர்வாக மாவட்டத்தைச் சேர்ந்தது. இந்த தீவு போர்ட் பிளேரிலிருந்து வடகிழக்கில் தொலைவில் அமைந்துள்ளது.  

## சொற்பிறப்பியல்
1864 முதல் 1869 வரை இந்தியாவின் வைஸ்ராயாக பணியாற்றிய சர் ஜான் லாரன்ஸ் பெயர் இந்த தீவுக்கு இடப்பட்டது.  

## நிலவியல்
ரிச்சிஸ் தீவுக்கூட்டத்தைச் சேர்ந்த இந்த தீவானது பீல் தீவுக்கும், சர் ஜான் லாரன்ஸின் சகோதரத் தீவான: என்றி லாரன்சு தீவுக்கும் இடையில் அமைந்துள்ளது. ஜான் லாரன்ஸ் தீவு நீண்ட வடிவத்தில் உள்ளது. இது மூன்று பக்கங்களிலும் கடற்கரைகளைக் கொண்டுள்ளது. தீவு மிகவும் நீளமான வடிவத்தில் இருப்பதால், இதன் கடற்கரை நீண்ட தோலைவு வரை நீண்டுள்ளது.  

## நிர்வாகம்
அரசியல் ரீதியாக, ஜான் லாரன்ஸ் தீவு போர்ட் பிளேர் தாலுகாவின் ஒரு பகுதியாகும்.  

## புள்ளிவிவரங்கள்
இத்தீவு மக்கள் வசிக்காதது.  

## போக்குவரத்து
ஜான் லாரன்ஸ் தீவை அடைய ஒரே வழியாக உள்ளூர் படகு சேவைகளே உள்ளன. இங்கு செல்ல போர்ட் பிளேர் மற்றும் ஹேவ்லாக் தீவிலிருந்து படகு சேவை உள்ளது. இதன் மூலம் இந்த தீவை அடையலாம். இருப்பினும், படகு பயணமானது வானிலை மற்றும் கடலின் சூழல் ஆகியவற்றுக்கு உட்பட்டவை. அடர்த்தியான சதுப்புநில காடுகளால் தொடர்ச்சியாக அமைந்துள்ள ஜான் லாரன்ஸ் தீவுக்கும் ஹென்றி லாரன்ஸ் தீவுக்கும் இடையில் ஒரு சிறிய நீர்சந்தி உள்ளது. ஜான் லாரன்ஸ் தீவின் நிலப்பரப்பில் முக்கிய தாவரங்களாக ஈர நிலக் காடுகள் மற்றும் சதுப்புநிலக் காடுகளைக் கொண்டுள்ளது.
# டாண்டியா ராஸ்



**ராஸ்** (*Raas*) அல்லது **டாண்டியா ராஸ்** (*Dandiya Raas*) என்பது சமூக–மத உறவு கொண்ட நாட்டுப்புற நடனம் ஆகும். இது இந்தியாவில் உள்ள குசராத்து மாநிலத்தில் தோன்றியதாகும். முக்கியமாக நவராத்திரி நாட்களில் ஆடப்படும்.  

## சொற்பிறப்பியல்
*ராஸ்* என்ற சொல் சமற்கிருதத்தில் உள்ள “ரசா” என்ற சொல்லில் இருந்து உருவானது. இது உணர்வுகள் மற்றும் உணர்ச்சிகளோடு தொடர்புடைய ஒரு சொல். கபிலா வாத்ஸ்யாயன் தெய்வீக வார்த்தை என்பது இந்திய கலைகளின் ஒற்றுமைக்கு ஒரு அடிப்படை என்று வாதாடுகிறார்.  

## ராசின் கலை வடிவங்கள்
டாண்டியா ராஸ், கோப்குந்தன் சொலாங்க ராஸ் மற்றும் மேர் டாண்டியா ராஸ் போன்றவைகள் ராஸ் நடனத்தின் பொதுவான கலை வடிவங்கள் ஆகும். சௌராட்டிராவில் ராஸ் என்பது ஆடவர்களால் ஆடப்படுவது, பெண்கள் ஆடுவது ராஸ்டா என்று அழைக்கப்படுகிறது. ராஸ் வடிவத்தில் நடனக் கூறுநிலை முக்கியப் பங்கு வகிக்கும், ஆனால் ராஸ்டா வடிவத்தில் இசை முக்கியப் பங்கு வகிக்கும்.  

## வடிவமைப்பு
ஆண்களும் பெண்களும் டாண்டியா ராஸ் நடனத்தை பாரம்பரிய முறையில் ஆணும் பெண்ணுமாக இணைந்து ஆடுவார்கள், எனவே இந்த நடனக் குழுவில் இரட்டைப்படையில்தான் குழுவினரின் எண்ணிக்கை இருக்க வேண்டும். பொதுவாக இரண்டு வரிசையில் கலைஞர்கள் ஒருவரை ஒருவரின் முகம் பார்த்து நின்று ஆடுவார்கள்.  

<blockquote>பொதுவாக இந்த வரிசையானது கடிகாரமுள் திசையில் இயங்கும் ஒவ்வொருவரும் தன் இணையாயிருப்பவரின் கையில் உள்ள கோலை அடிப்பதற்காக ஒரு அடி முன் வைப்பார் பிறகு இரண்டாம் நபரை நோக்கி செல்வார். வரிசையின் கடைசியில் ஒவ்வொருவரும் திரும்பி தங்களுக்கு எதிராக உள்ள வரிசையில் இணைந்து கொள்வார் எனவே இந்த நடன இயக்கம் தொடர்ந்து கொண்டே இருக்கும். இங்கு இசை மிக மெதுவாக தொடங்கும். இந்த இசையானது எட்டு முறை அடிக்கும் இசை சுழற்சி கஹெர்வா என்று அழைக்கப் படுகிறது இது கீழ் கண்ட முறையில் இசைக்கப் பட்டு நடனம் ஆடப் படுகிறது. முதல் அடியில் கலைஞர்கள் தங்கள் வலப்பக்கம் திரும்பி தங்கள் கோல்களை அடித்து பின்னர் வலப்பக்கம் திரும்பி தங்கள் இணையின் கோலை அடிப்பார்கள் பின்னர் தங்களின் இடப்பக்கம் கோலில் மறுபடியும் அடிப்பார்கள். மறுபடியும் அனைவரும் இடப்பக்கம் திரும்பி தங்கள் கோல்களை தாங்களே அடித்து பின் திரும்பி தங்கள் இணையின் வலப்பக்க கோலை மறுபடியும் அடிப்பார்கள் பின்னர் புதிய இணையுடன் சேருவதற்கு முன்பாக இரண்டு முறை இடம் மாறுவார்கள்.</blockquote>
# சாமுவேல் சுமித்



**சாமுவேல் சுமித்** *(Samuel Smith)* ஓர் அமெரிக்க வேதியியலாளர் ஆவார். 1927 ஆம் ஆண்டு செப்டம்பர் மாதம் 13 ஆம் நாள் இவர் பிறந்தார். 1952 ஆம் ஆண்டு இவர் 3எம் என்ற அமெரிக்க நிறுவனத்தில் பணிபுரிந்து கொண்டிருந்தபோது பாட்சி சேர்னேன் என்பவருடன் இணைந்து கூட்டாக சிகாட்சுகார்டு என்ற நிலையான நீர் விலக்கியைக் கண்டுபிடித்தார்.  

## வாழ்க்கை

நியூயார்க் நகரில் சாமுவேல் சுமித் பிறந்தார். நியூயார்க் நகரக் கல்லூரியில் தனது இளம் அறிவியல் பட்ட்த்தையும் மிச்சிகன் பல்கலைக்கழகத்திலிருந்து அவரது பட்டமேற்படிப்பு பட்டத்தையும் பெற்றார். 1949 ஆம் ஆண்டில் இவர் 30 பொருள்களுக்கான அமெரிக்க காப்புரிமையை வைத்திருந்தார். 1998 ஆம் ஆண்டு 3எம் நிறுவனத்திலிருந்து பணி ஓய்வு பெற்றார். 2005 ஆம் ஆண்டு சனவரி மாதம் முதல் தேதியன்று இறந்தார்.  

## புகழ்
சுமித் புகழ்பெற்ற தேசிய கண்டுபிடிப்பாளர்கள் மன்றத்தில் ஓர் உறுப்பினராக இருந்தார்.
# திலக் நகர் (மும்பை)

திலக் நகர் (மராத்தி: टिळक नगर) என்பது மும்பையின் புறநகர் பகுதியில் உள்ள ஒரு குடியிருப்பு ஆகும். இதனருகில் ஒரு ரயில் நிலையமும் உள்ளது. இந்த நகர் சுதந்திர போராட்ட வீரர் பாலகங்காதர திலகருக்கு மரியாதை செய்யும் விதமாக பெயரிடப்பட்டுள்ளது.  

திலக் நகரின் பெரும்பாலான மக்கள் தொகை மராத்தியர்கள் மற்றும் தென்னிந்தியர்களை உள்ளடக்கியுள்ளது.
# திலக் நகர் ரயில் நிலையம்



திலக் நகர் என்பது மும்பை புறநகர் ரயில்வே அமைப்பின் துறைமுக வழித்தடத்தில் உள்ள ஒரு ரயில் நிலையம் ஆகும். இந்த ரயில் நிலையத்தில் 2 பிளாட்பாரங்கள் உள்ளன. அவை திலக் நகரில் இருந்து வடக்கேயும் தெற்கேயும் செல்லும் ரயில் வழித்தடங்களுக்கு பயன்படுகின்றன. வடக்கு வழித்தடம் செம்பூர் ரயில் நிலையத்திற்கும் தெற்கு வழித்தடம் குர்லா ரயில் நிலையத்திற்கும் செல்கின்றன.
# சௌகாய்ஜம் தனில் சிங்


**சௌகாய்ஜம் தனில் சிங்** (பிறப்பு:1 பிப்ரவாி 1946) இந்தியாவைச் சேர்ந்த பாரம்பரிய நடனக்கலைஞர் ஆவார். இவர் பாரம்பரிய நடின வடிவங்களான மணிப்புாி மற்றும் நாட்டா சங்கீா்த்தனா நடனத்தில் புகழ் பெற்று விளங்குகிறார்.  

## ஆரம்பகால வாழ்க்கை மற்றும் நடனப்பயிற்சி
வட கிழக்கு இந்திய மாநிலமான மணிப்பூரில் பிறந்த சௌகாய்ஜம் தனில் சிங்கின் தந்தை சௌகாய்ஜம் சோ் சிங் ஒரு மணிப்பூரி நடனக் கலைஞர் ஆவார். தாயார் *சௌகாய்ஜம் ஓங்பி இபெமல் தேவி*. தனது தந்தையிடமிருந்தும், *குரு டோம்பி சர்மா*, *குரு பைக்சந்திர சிங்* மற்றும் *குரு கொயெரெங் சிங்* ஆகியோரிடமிருந்தும் தனது ஆரம்ப பயிற்சியைப் பெற்றார். பின்னர், மணிப்பூா் மாநிலத் தலைநகர் இம்பாலின் ஜவகர்லால் நேரு மணிப்பூர் நடனக் கலை மன்றத்தில் புகழ்பெற்ற நடனக் கலைஞரும், பத்மசிறீ விருது பெற்றவருமான *மைஸ்னம் அமுபி சிங்* என்பவாிடம் மணிப்புரி நடனம் மற்றும் *நாட்ட சங்கீர்த்தனா* ஆகியவற்றில் பட்டயப் படிப்பு மற்றும் முதுகலைப் பட்டயப் படிப்பும பயின்றுள்ளார்.  
- 1997 ஆம் ஆண்டு *பைடா பூசண், மணிபுரி சாகித்ய பார்சிஹாத்*, இம்பால்
- 2004 ஆம் ஆண்டு இந்திய அரசின் நான்காவது உயரிய விருதான பத்மஸ்ரீ
- 2011 ஆம் ஆண்டு இம்பால் நகரத்தில் *வைத்ய ரத்னா, மணிபுரி சாகித்ய பரிசத்* விருது

போன்ற பல விருதுகளை இவர் பெற்றுள்ள இவர் இந்தியாவிலும் வெளிநாட்டிலும் பல மேடைகளில் மணிப்புரி நடனம் மற்றும் நாட்டா சங்கீர்தனா நடனங்களை ஆடியுள்ளார். மேலும் இந்திய அரசின் கலாச்சார அமைச்சின் சக உறுப்பினராக உள்ளார்
# மலாடு

**மலாடு** என்பது வடக்கு மும்பையின் மும்பை புறநகர் மாவட்டத்தில் உள்ள புறநகர் பகுதி ஆகும். இங்கு மலாடு கடற்கழி அமைந்துள்ளது. மும்பை புறநகர் ரயில் அமைப்பின் மேற்கு வழித்தடத்தில் மலாடு ஒரு ரயில் நிலையத்தை கொண்டுள்ளது. இந்த ரயில் நிலையம் வடக்கிலுள்ள கான்டிவலி ரயில் நிலையம் மற்றும் தெற்கிலுள்ள கோரேகோன் ரயில் நிலையங்களுக்கு இடையில் அமைந்துள்ளது. இந்த ரயில் பாதை மலாடு பகுதியை மேற்கு மற்றும் கிழக்கு என இரண்டாக பிரிக்கிறது.  

## மக்கள் தொகை
மலாடு பகுதி சுமார் 15,61,938 பேரை மக்கள் தொகையாக கொண்டுள்ளது. மேலும் பகல் நேரத்தில் சுமார் ஒரு லட்சம் பேர் அதிகப்படியாக மலாடு பகுதிக்கு வருகின்றனர்.
# பாலின மெய்ப்பாடு



**பாலின மெய்ப்பாடு** *(Gender expression)* அல்லது **பாலின வெளிப்பாடு** என்பது குறிப்பிட்ட பாலினப் பண்பாட்டுச் சூழலில் ஒருவரின் பெண்மை அல்லது ஆண்மை சார்ந்த நடத்தை, நடத்தைப்பாங்கு, ஆர்வங்கள், உருத்தோற்றம் ஆகிய மெய்ய்ப்பாடுகளை அல்லது வெளிப்பாடுகளைக் குறிக்கும். இது பாலினப் பாத்திரத்தையும் உள்ளடக்கும். இந்தக் கருத்தினங்கள் பாலினம் சார்ந்த மரபுவக்கைகளைச் சார்ந்தனவாகும்.  

## வரையறைகள்

## பாலின மெய்ப்பாடும் பாலுணர்வு சார்புநிலையும்
# கிருட்டிண குமார் மிசுரா


**கிருட்டிண குமார் மிசுரா** *(Krishna Kumar Mishra)* என்பவர் இந்தியாவின் பீகார் மாநிலத்தின் சட்டமன்ற உறுப்பினராக இருந்தார். சன்பாட்டியா சட்டப் பேரவை தொகுதியில் போட்டியிட்டு 1991 ஆம் ஆண்டு முதல் 2000 ஆம் ஆண்டு வரை இரண்டு முறை தேர்ந்தெடுக்கப்பட்டார். பீகார் அரசாங்கத்தில் வருவாய் மற்றும் நில சீர்திருத்த துறை அமைச்சராக 1991 ஆம் ஆண்டு முதல் 1995 ஆம் ஆண்டு வரை பணியாற்றினார்.. கிருட்டிண குமார் லாலு மிசுரா என்ற பெயராலும் அனைவராலும் அழைக்கப்படுகிறார்,
# கலாமண்டலம் பிந்துலேகா

**கலாமண்டலம் பிந்துலேகா இந்தியாவின் கேரள மாநிலத்தைச் சேர்ந்த** சுவர் சித்திர ஓவியர், மோகினியாட்டம், பரதநாட்டிய நடனக்கலைஞர் ஆவார். இவர் கேரள மாநிலத்தின் முதல் பெண் கோயில் சுவரோவியக் கலைஞர் ஆவார்.  

## ஆரம்பகால வாழ்க்கையும், பின்னணியும்
1878 ஆம் ஆண்டு அக்டோபர் 18 ஆம் தேதி கேரளாவில் பிறந்த கலாமண்டலம் பிந்துலேகா மோகினியாட்டம், மற்றும் பரதநாட்டியத்தில் பட்டயச் சான்றிதழ் படிப்பையும் கேரளக் கலாமண்டலத்தில் பட்டப்படிப்பையும் பயின்றுள்ளார மம்மியூர் கிருஷ்ணன் குட்டி நாயரின் சீடரும் அவரது மைத்துனருமான சதானந்தனின் சுவரோவியப் பணியால் ஈர்க்கப்பட்ட பிந்துலேகா சுவரோவியக் கலையை கற்றுக்கொள்ளத் தொடங்கினார். மேலும் ஆறு ஆண்டுகளாக இந்த வகையிலான பயிற்சியைப் பெற்றார்.  

## கலை பாணி
பிந்துலேகாவின் ஓவியங்கள் முக்கியமாக பாரம்பரிய சுவரோவிய ஓவியத்தையும் சமகால கலையையும் ஒன்றிணைத்து நவீன உணர்வைத் தருகின்றன. தான் ஒரு நடனக்கலையராக இருப்பதால் ஓவியங்களில் கை விரல் முத்திரைகைள், கலைநயமிக்க நுட்ப வேலைப்பாடுகள் எளிதாக இருத்ததாகவும் தொடங்கத்தில் தனது கை வலிக்கும் அளவிற்கு ஓவியங்களை வரைந்திருப்பதாக பேட்டி ஒன்றில் கூறியுள்ளார். வழக்கமாக வெளிர் சிவப்பு , செம்மஞ்சள் , மஞ்கள் போன்ற வண்ணங்களே பயன்படுத்தப்பட்டு வந்த வேளையில் அவரது சில சுவரோவிய படைப்புகள் புதுமையான பாணிகளையும், நீல நிறம் போன்ற சில அசாதாரண வண்ணங்களையும் கொண்டு அவரால் உருவாக்கப்பட்டது. இது பார்வையாளா்களுக்கு புலன் கடந்த ரசனையை தருவதாக அமைந்திருந்தது.  

பிந்துலேகா தனது ஓவியங்களில் கருப்பொருளையும், அதில் நவீனபாணியை புகுத்தியதன் மூலம் ஒரு புதிய அணுகுமுறையைக் கொண்டிருக்கிறார். வானத்தில் நடனமாடும் தும்பி ஓவியங்கள், ஆழ்கடலின் கடற்கன்னிகள், நடனத்தில் இருப்பதைப் போன்ற அன்னங்கள், ஒரு வகை உணர்வைத் தூண்டும் ஆடல் மங்கைகள் போன்ற கூறுகள் அன்றாட வாழ்க்கையிலிருந்து கற்பனைக்கு எட்டாத வெகு தொலைவில் உள்ளன. அவை இயற்கையின் ஆளுமை அல்லது தெய்வீகம் என்று ஆச்சரியப்படும் அளவிற்கு அமைதியான வண்ணங்களில் பாரம்பரிய சுவரோவியங்களை மீறி விழுமியத்தை வெளிப்படுத்துகிறார் பிந்துலேகா. அஜந்தா ஓவியங்களை நினைவூட்டும் அவரது கற்பனைச் சிலைகள் இந்தியப் பாரம்பரியக் கலையின் தொடர்ச்சியைக் கொண்டுள்ளன. இயற்கையில் உள்ள மனிதர்களுக்கிடையேயான உறவுகளில் பூச்சிகள், பறவைகள் மற்றும் தாவரங்கள் போன்றவற்றையும் தனது ஓவியத்தில் கொண்டு வந்து வியக்க வைக்கிறார்.  

## கலை வாழ்க்கை
திருச்சூரில் உள்ள திரூர் வடகுறும்பக்காவு கோவிலில் அவரது முதல் படைப்பு கேரள கோவில்களில் ஒரு பெண் கலைஞரால் வரையப்பட்ட முதல் சுவரோவிய ஓவியமாக கருதப்படுகிறது. தேவியின் மூன்று வடிவங்களைக் கொண்ட சுவரோவிய ஓவியத்தை முடிக்க இரண்டு ஆண்டுகள் ஆனது . சரஸ்வதி (வெள்ளை நிற நிழல்களில்), பத்திரகாளி (அடர் நீல நிற நிழல்களில்) மற்றும் மகாலட்சுமி (சிவப்பு நிற நிழல்களில்). ஓவியங்களைக் கொண்ட இந்தக் கலைப்படைப்பு "*ரஜஸ் தமஸ் சத்வா*" என்ற கருப்பொருளை அடிப்படையாகக் கொண்டது. அவரது முதல் தனி நிகழ்ச்சியான சுவரோவிய ஓவிய கண்காட்சி 2004 இல் திருச்சூரில் உள்ள கேரள லலித்கலா அகாடமியின் கலைக்கூடத்தில் நடத்தப்பட்டது. பெங்களூரிலும், மும்பையிலும் நடத்தப்பட்ட குழு கண்காட்சிகளிலும் அவரது ஓவியங்கள் ஒரு பகுதியாக இடம்பெற்று இருந்தன. 2014 ஆம் ஆண்டு செப்டம்பர் மாதம் ஒன்று முதல் 24 ஆம் தேதி வரை கேரள மாநிலம் கொச்சியில் உள்ள தா்பார் மண்டபத்தில் அவரது ஓவியங்கள் பொதுமக்கள் பார்வைக்கு வைக்கப்பட்டது.  

## தனிப்பட்ட வாழ்க்கை
களமண்டலம் பிந்துலேகா மலையாளத் திரைப்பட இயக்குநர் மாதவ் ராமதாசன் என்பவரைத் திருமணம் செய்துள்ளார்.  

## முக்கிய படைப்புகளின் பட்டியல்

- **மனோயானம்** - *கனவின் பயணம்*
- *பாரம்பரியமும் அதற்கு அப்பாலும்*
# த வால்ட் டிஸ்னி ஸ்டுடியோஸ்



**த வால்ட் டிஸ்னி இசுடியோசு** என்பது அமெரிக்க நாட்டுத் திரைப்பட உருவாக்க ஒளிப்பட நிலையம் ஆகும். வால்ட் டிஸ்னி நிறுவனத்தின் நான்கு வணிக பிரிவுகளில் இதுவும் ஒன்றாகும்.  

இது ஐந்து பெரிய திரைப்பட உருவாக்க ஒளிப்பட நிலையங்களின் ஒன்றான நிலையம். இது கலிபோர்னியாவின் பர்பாங்கில் உள்ள வால்ட் டிஸ்னி ஸ்டுடியோவில் அமைந்துள்ளது. 1923 ஆம் ஆண்டில் நிறுவப்பட்ட நிலையங்களில் இது முக்கிய நான்காவது பழமையான நிலையம் ஆகும்.  

வால்ட் டிஸ்னி ஸ்டுடியோஸ் பிரிவுக்குள் முக்கிய திரைப்பட தயாரிப்பு நிறுவனங்கள் உள்ளன. அவற்றில் வால்ட் டிஸ்னி பிக்சர்ஸ், வால்ட் டிஸ்னி அனிமேஷன் ஸ்டுடியோஸ், பிக்ஸர், மார்வெல் ஸ்டுடியோ, லூகாஸ்பிலிம், 20ஆம் சென்சுரி பாக்ஸ் மற்றும் சர்ச்லைட் பிக்சர்ஸ் ஆகியவை அடங்கும். இந்த ஸ்டுடியோக்களால் தயாரிக்கப்பட்ட படங்கள் வால்ட் டிஸ்னி ஸ்டுடியோஸ் மோஷன் பிக்சர்ஸ் என்ற நிறுவனம் வெளியிட்டு விநியோகிக்கின்றன. 2019 ஆம் ஆண்டில் தி வால்ட் டிஸ்னி ஸ்டுடியோஸ் உலகளாவிய மொத்த வருவாய் 13.2 பில்லியன் டாலர் தொழில் வசூல் சாதனையை பதிவு செய்தது.  

இந்த ஸ்டுடியோ உலகளாவிய உலகளாவிய மொத்த வருவா யில் எல்லா காலத்திலும் அதிக வசூல் செய்த முதல் பத்து படங்களில் ஆறு திரைப்படங்கள் இந்த திரைப்படத்தின் படங்கள் ஆகும். மற்றும் எல்லா காலத்திலும் அதிக வசூல் செய்த இரண்டு திரைப்பட உரிமைகளை இவ் நிறுவனம் கொண்டுள்ளது.
# ஆர். இளங்கோ


**ஆர். இளங்கோ** என்பவர் தமிழக ஓவியர்களுள் ஒருவர். இவர் தத்ரூப கலைபாணி ஓவியங்களை வரைவதில் வல்லுநர். இவர் இந்து சமய கோயில்களின் மூலவர்களையும், திருவண்ணாமலை ரமண மகரிஷி, சேசாத்திரி சுவாமிகள், பாண்டிச்சேரி அரவிந்தர் போன்ற ஆன்மீகவாதிகளையும் ஓவியங்களாக வரைந்துள்ளார். தமிழக கோயில் நிர்வாகத்தினர் இவர் வரைந்த மூலவர் ஓவியங்களை அங்கிகரித்து கோயிலில் வைத்துள்ளனர். கோயில் நிர்வாகம் சார்பில் பக்தர்களுக்கு படமாக வழங்கவும், திருநீறு பைகள் மேற் படமாகவும் பயன்படுத்தி வருகின்றனர்.  

## வாழ்க்கை வரலாறு
இளங்கோ சென்னை, ராதாகிருஷ்ணன் நகரில் ஓவியர் இராமன், கற்பகம் தம்பதிக்கு மகனாகப் பிறந்தவர். இவருடைய தந்தை இராமன் *ராமன் ஆர்ட்ஸ்* என்ற பெயரில் ஓவியங்களை வரைந்து தருபவராக இருந்துள்ளார். சிதைந்த ஒளிப்படங்களிலிருந்து முகங்களை அறிந்து ஓவியமாக வரையும் திறன் கொண்டவராக விளங்கினார்.  

எட்டாம் வகுப்புவரை பயின்ற இளங்கோ ஓவியங்களின் மீதான ஆர்வம் காரணமாக பள்ளிப்படிப்பை தொடரவில்லை. அவர் தன் தந்தையான இராமனிடமிருந்து ஓவியக் கலையைக் கற்றுக்கொண்டார். தந்தையுடன் இணைந்து ஓவியங்களை வரைந்து தரும் பணியை செய்துள்ளார். மகரிஷி மலையரசனிடம் இறை ஓவியங்கள் வரையும் முறையைக் கற்றுக்கொண்டார். மலையரசன் ஓவியரல்ல எனும் போதும் இந்து சமய கடவுள்களின் அடிப்படை அமைப்புகள், அளவீடுகள், இறையுருவங்களின் இயல்புகள் போன்றவற்றை கற்றுதந்துள்ளார்.  

இளங்கோ, நிர்மலா என்பவரை திருமணம் செய்து கொண்டார். நிர்மலா `ஆப்டோமெட்ரிஸ்ட்’ எனப்படும் பார்வைத் தேர்வாய்வாளராக பணியில் உள்ளார். இத்தம்பதிகளுக்கு பராந்தக சோழன், தனசேகரன் என்ற இரு மகன்கள் உள்ளனர். பராந்தக சோழன், இயக்குநர் செழியனிடம் உதவியாராக பணி செய்தார். தற்போது ஒளிப்பதிவாளராக உள்ளார். தனசேகரன் நுண்கலை படித்துவிட்டு தந்தையிடமே ஓவியம் பயின்று வருகிறார்.  

## இறை ஓவியங்கள்
ஆனந்த விகடனின் *முத்திரை ஓவியம்* என்ற போட்டியில் இளங்கோவின் ரமன மகரிஷி ஓவியம் பரிசு வென்றது. அதனைப் பார்த்து திருவண்ணாமலை கோயிலின் மூலவரை வரைய நிர்வாகம் இளங்கோவை அனுகியது.  

திருவண்ணாமலைக் கோயிலில் கருவறையருகே சுமார் இரண்டரை மாதங்களுக்குமேல் அமர்ந்து மூலவர்களை கவனித்து மாதிரி வரைபடத்தை உருவாக்கிக் குறிப்பெடுத்து அருணாச்சலேசுவரர், உண்ணாமுலையம்மன் ஆகியோரை நான்கு மாத காலத்தில் நுணுக்கமாக வரைந்தார். இவர் வரைந்த இந்த ஓவியமே தற்போது பயன்பாட்டில் உள்ள ஓவியமாகும்.  

அதன் பிறகு திருப்பரங்குன்றம், திருச்செந்தூர், பழனி, சுவாமிமலை திருத்தணி, பழமுதிற்சோலை ஆகிய அறுபடைவீடுகளில் உள்ள மூலவரை வரைந்துள்ளார். மேலும் திருச்சி உச்சிப்பிள்ளையார், வடபழனி முருகன், திருப்போரூர் முருகன் போன்ற தெய்வங்களின் உருவங்களையும் வரைந்துள்ளார்.  

## இவற்றையும் காண்க
- தஞ்சாவூர் ஓவியப் பாணி
- நீர்வர்ணம்
- ஓவியத்தின் வரலாறு
- இந்துக்களின் ஓவியக் கலை மரபு
- சித்தன்னவாசல்
# வால்ட் டிஸ்னி ஸ்டுடியோஸ்



**வால்ட் டிஸ்னி ஸ்டுடியோஸ்** என்பது 1940ஆம் ஆண்டு முதல் அமெரிக்காவின் கலிபோர்னியாவில் உள்ள பூங்கா ஆகும். இது வால்ட் டிஸ்னி நிறுவனத்தின் கூட்டு நிறுவனத்தின் நிறுவன தலைமையகமாக செயல்படுகிறது.  

டிஸ்னி உலகின் பெரிய சிறந்த 5 திரைப்பட படப்பிடிப்பு வளாகங்களில் இதுவும் ஒன்று. இது தற்பொழுது படப்பிடிப்பு வளாகத்தை வழக்கமான சுற்றுலா பூங்காவாக பொது மக்களுக்கு வழங்கவில்லை என்பது குறிப்பிடத்தக்கது.
# சரசுவதி வித்யார்த்தி


**சரசுவதி வித்யார்த்தி (Saraswati Vidyardhi)** (பிறப்பு:1963 மே 1) இவர் இந்தியாவின் ஆந்திராவைச் சேர்ந்த கருநாடக பாடகரும் மற்றும் இசையமைப்பாளரும் ஆவார். கருநாடக இசையில் எண்களைக் குறிக்கும் அனுமந்திர ஸ்தாயி ( ஆக்டேவ் ) என்பதில் இவர் மேற்கொண்ட தீவிர ஆராய்ச்சிக்காக விமர்சன ரீதியான பாராட்டுகளைப் பெற்றுள்ளார். அனுமந்ரா சட்ஜம் வரை மந்த்ர சட்ஜத்திக்குக் கீழே குறிப்புகளைப் பாடும் திறன் கொண்ட இவர், அரிய பஞ்சமந்திய ராகங்களையும் கண்டுபிடித்துள்ளார்.  

## ஆரம்பகால வாழ்க்கை மற்றும் பயிற்சி
சரசுவதி கொல்கத்தாவில் இசைக்கலைஞர்களின் குடும்பத்தில் பிறந்தார். இவர் தனது தந்தை சிறீ ஐ.வி.எல் சாஸ்திரியிடமிருந்து அடிப்படை இசைப் பயிற்சியினைப் பெற்றார். இவரது தந்தை சங்கீத ஜனகுளம், என்ற ஒரு இலவச பள்ளியை வழங்கும் இசைப் பள்ளியின் நிறுவனராவார். பின்னர் இவர் நல்ல புகழ்பெற்ற பல்துறை இசைக்கலைஞரான சிரீ இவதூரி விஜயேசுவர ராவின் சீடரானார். . சரசுவதி வித்யார்த்தி முனைவர் நேதுனூரி கிருட்டிணமூர்த்தியின் கீழ் இருபது ஆண்டுகளாக பயிற்சியில் இருந்து வருகிறார்.  

## நிகழ்ச்சிகள்
தி மியூசிக் அகாடமி, சிறீ கிருட்டிண கானசபா, முத்ரா, மற்றும் சிறீ சண்முகானந்தா உள்ளிட்ட பல்வேறு சபைகளின் உதவியுடன் இந்தியா முழுவதும் அனைத்து முக்கிய நகரங்களிலும் வித்யார்த்தி பல்வேறு விழாக்கள் மற்றும் அரங்குகளில் நிகழ்த்தியுள்ளார். தேசிய ஒருங்கிணைப்புக்கான *ஸ்பிரிட் ஆஃப் யூனிட்டி* கச்சேரிகள் மற்றும் அகில இந்திய வானொலியின் சங்கீத சம்மேலன் ஆகியவற்றிற்கும் இவர் நிகழ்த்தியுள்ளார்.  

## கல்வி
வித்யார்த்தி ஆந்திர பல்கலைக்கழகத்தில் இசையில் முதுகலை முடித்துள்ளார். பத்ம பூசண், 'சங்கீத கலாநிதி' முனைவர் சிறீபாத பினாகபானி ஆகியோரின் தனித்துவமான நடை மற்றும் ஆளுமை "என்ற தனது ஆய்வறிக்கையை வழங்கி இசையில் பி.எச்.டி பெற்றார்.  

வித்யார்த்தி 2008 முதல் 2014 வரை ஆந்திர பல்கலைக்கழக ஆய்வு வாரியத்தின் தலைவராக பணியாற்றினார். ராஜீவ் காந்தி அறிவு தொழில்நுட்ப பல்கலைக்கழகம், சிறீ பத்மாவதி மகிலா விஸ்வத்யாலயம், மற்றும் ஆந்திர பல்கலைக்கழகம் உள்ளிட்ட பல பல்கலைக்கழகங்களுக்கு தேர்வுக் குழு உறுப்பினராக பணியாற்றினார். தற்போது, இவர் ஆந்திர பல்கலைக்கழகத்தில் இசைத் துறையில் பேராசிரியராக உள்ளார். இவரது எட்டு ஆய்வுக் கட்டுரைகள் *ஜர்னல் ஆஃப் தி மியூசிக் அகாடமி* உட்பட புகழ்பெற்ற இசை பத்திரிகைகளில் வெளியிடப்பட்டுள்ளன. இவர் இசை மாநாடுகளின் அமர்வுகளுக்குத் தலைமை தாங்கியுள்ளார். மேலும், பல பட்டறைகளில் வள அதிகாரியாக இருந்துள்ளார். இவர் கர்நாடக இசை குறித்து பல விரிவுரைகளையும் வழங்கியுள்ளார்.  

### புத்தகங்கள்
வித்யார்த்தி தனது தந்தையுடன் இணைந்து சிறீ தியாகராஜ கானராக பஞ்சரத்ன கிருதிமாலா மற்றும் சங்கீர்த்தன ரத்னாவளி என்ற இரண்டு நூல்களை எழுதியுள்ளார். இவரது வெளியிடப்படாத படைப்புகளில் தான தீபிகா, சங்கீர்த்தன ரத்னாகரம், மற்றும் சிம்ஹகிரி சங்கீர்த்தனைகள் போன்ற புத்தகங்கள் அடங்கும்.  

## தனிப்பட்ட வாழ்க்கை
சரசுவதி கே. ஈசுவர சந்திர வித்யார்த்தி என்பவரை மணந்தா., இவருக்கு லஹரி கோலாச்செலா என்ற ஒரு மகள் உள்ளார்.
# ஒய். ஜி. சிறீமதி

**ஒய். ஜி. சிறீமதி** (**Y.G. Srimati** ) (பிறப்பு: 1926 - இறப்பு: 2007) 20 ஆம் நூற்றாண்டின் கலைஞரான, இவர் இந்தியாவின் மைசூரில் பிறந்தார். இவர் ஒரு கலைஞரும் இசைக்கலைஞரும் ஆவார். மிகச் சிறிய வயதிலிருந்தே, இவர் இந்திய பாரம்பரிய இசை, நடனம் மற்றும் ஓவியம் ஆகியவற்றில் பயிற்சி பெற்றார். ஒய்.ஜி.சிறீமதி கருநாடக இசையில் மிகவும் திறமையான பாடகராகவும், கலைஞராகவும் இருந்தார். மேலும், சென்னையிலிருந்து இந்திய சுதந்திர இயக்கத்தில் பங்கேற்றார். மகாத்மா காந்தியால் இவர் மிகவும் ஈர்க்கப்பட்டார், மேலும் காந்தி உரையாற்றிய பேரணிகளில் இவர் பல்வேறு இந்திய மொழிகளில் பக்தி பாடல்களை பாடுவார். இவர் தனது கலைப் பணிகளை தேசியவாத கருப்பொருள்களுக்காக அர்ப்பணித்தார். பெரும்பாலும் இந்து புராணங்களின் புள்ளிவிவரங்களை வரைந்தார். இவரது பாணி நந்தலால் போஸ் மற்றும் அஜந்தா குகைகளின் ஓவியங்களால் ஈர்க்கப்பட்டது. 1952 இல் இவரது முதல் தனி கண்காட்சியின் போது இவரது திறமை அங்கீகரிக்கப்பட்டது .  

## தனிப்பட்ட வாழ்க்கை
கர்நாடகாவின் மைசூரில் 1926 இல் பிறந்த சிறீமதி சென்னையில் ஒரு தமிழ் பிராமண குடும்பத்தில் வளர்ந்தார். இவரது அண்ணன் ஒய். ஜி. துரைசாமி, பாரம்பரிய நடனம், பாடல், கருவி இசை மற்றும் ஓவியம் ஆகியவற்றில் இவருக்கு வழிகாட்டினார். இவரது தாத்தா மைசூர் மகாராஜாவின் அரசவையில் தலைமை ஜோதிடராக இருந்தார். 'ஒய்.ஜி' யின் குடும்ப முதலெழுத்துக்கள் மகாராஜாவால் வழங்கப்பட்ட ஒரு கெளரவமான தலைப்பாகும். இவரது தந்தை வயதானவராக இருந்தபோது இவரது தாத்தா இறந்ததையடுத்து இவரது குடும்பத்தின் நிலம் பறிமுதல் செய்யப்பட்டது. இவரது தந்தை தனது குழந்தைகளின் கல்விக்காக தன்னை அர்ப்பணித்தார்.  

சிறீமதி ஒரு குழந்தையாக இருந்தபோதே நடனமாடினார். இவரது முதல் தனி நடன நிகழ்ச்சி இவரது ஏழு வயதில் நடந்தது. இவர் இளம் வயதிலேயே வண்ணம் தீட்ட ஆரம்பித்தார். இவரது சகோதரர் ஒரு கலை சேகரிப்பாளராக இருந்தார். மேலும் அவர் பல்வேறு கலைஞர்களுக்கு நிதியுதவி செய்தார்.  

1963ஆம் ஆண்டில், நியூயார்க்கின் ஆர்ட் ஸ்டூடண்ட்ஸ் லீக்கில் உதவித்தொகை பெற்றார். அங்கு இவர் சக கலைஞரான மைக்கேல் பெல்லெட்டீரியை சந்தித்தார். பின்னர் அவர்கள் இணைந்து வரைய ஆரம்பித்தனர். பின்னர் சிறீமதி இறந்தபின் உருவாக்கிய சில ஓவியங்களை பெருநகரக் கலை அருங்காட்சியகத்தில் பங்களித்தது.  

## தொழில்
ஒய். ஜி. சிறீமதியின் வாழ்க்கை தென்னிந்திய பாரம்பரிய கலைகள், குரல், இசை, நடனம் மற்றும் ஓவியம் ஆகிய நான்கு பயிற்சிகளில் பயிற்சி பெற்றபோது தொடங்கியது. இவர் இந்த கலைகளில் அர்ப்பணிப்புடன் இருந்தார். கருநாடக பாடகர் ம. ச. சுப்புலட்சுமியுடன் தனது வாழ்நாள் முழுதும் நட்புடன் இருந்தார். பாரம்பரிய நடனக் கலைஞர் ராம் கோபாலுடன் இந்தியா, அமெரிக்கா மற்றும் ஐக்கிய இராச்சியத்தில் சுற்றுப்பயணம் செய்ய இவருக்கு வாய்ப்பு கிடைத்தது.  

## தாக்கங்கள் & நடை
ஒய்.ஜி.சிறீமதியின் ஓவியங்களின் கருப்பொருள் பக்தியை அடிப்படையாகக் கொண்டிருந்தது. இவர் தனது ஓவியத்தில் எதிலும் கையெழுத்திடவில்லை.  

சிறீமதியின் பெரும்பாலான படைப்புகள் புராணங்களிலிருந்தும் மதத்திலிருந்தும் ஈர்க்கப்பட்டவை. நியூயார்க்கிற்கு மாறிய பிறகும் இவர் தனது இசை வாழ்க்கையைத் தொடர்ந்தார். கண்காட்சியில் இவரது தம்புராக்களில் ஒன்றும் அடங்கும். இது இவரது இசை வாழ்க்கையின் சிறப்பம்சமாகும்.
# சேசுலதா கொசுரு

**டாக்டர் சேசுலதா கொசுரு (Seshulatha Kosuru)** இவர் ஒரு முன்னணி கருநாடக இசைக்கலைஞரும் மற்றும் ஆந்திராவைச் சேர்ந்த ஆசிரியரும் ஆவார். இவர் இந்தியாவிலும் வெளிநாட்டிலும் பரவலாக நிகழ்ச்சிகளை பல இசை நிகழ்ச்சிகளை நிகழ்தியுள்ளார். மேலும், பல முன்னணி அமைப்புகளிடமிருந்து ஏராளமான விருதுகளையும், பட்டங்களையும் பெற்றுள்ளார். இவர் பல கருநாடக மற்றும் பக்திப் பாடல்களின் தொகுப்புகளை இசையமைத்து வெளியிட்டுள்ளார். மேலும் இவர் பல நடன நிகழ்ச்சிகளுக்கும் இசையமைத்துள்ளார்.  

## பின்னணி
இந்தியாவின் ஐதராபாத்த்திலுள்ள பொட்டி சிறீராமுலு தெலுங்கு பல்கலைக்கழகத்தில் இசையில் முனைவர் பட்டம் பெற்றுள்ளார். தியாகராஜருக்கு சிறப்பு குறிப்புடன் இசை டிரினிட்டியின் ஒற்றை இசையமைப்பைக் கொண்ட அரிய ஜன்ய ராகங்களை ஆராய்சி செய்தார். திருப்பதி பத்மாவதி மகிலா பல்கலைக்கழகத்தில் இசையில் முதுகலைப் பட்டம் பெற்றுள்ளார். மேலும், உஸ்மானியா பல்கலைக்கழகத்தில் தெலுங்கு இலக்கியத்தில் முதுகலையும் மற்றும் ஆந்திர பல்கலைக்கழகத்தில் இசையில் இளங்கலையும் பெற்றுள்ளார்.  

இவர் தனது தாயார் மற்றும் சிறீ சோடவரபு சுப்பா ராவ், சிறீ தேசபதி ராஜு, சிறீ சிஸ்து பிரபாகர கிருட்டிண மூர்த்தி சாஸ்திரி ஆகியோரின் கீழ் தனது ஆரம்ப பயிற்சியை மேற்கொண்டார். மேலும் சிறீ பாலந்திரபு ரஜனிகாந்த ராவ், சிறீ ஏ. நாராயண ஐயர், சிறீ கே. ஆர். கணபதி மற்றும் வி. எல். ஜானகி ராம் போன்ற புகழ் பெற்ற இசை மேதைகளிடம் இவர் பயிறிப் பெற்றுள்ளார். 1981-88 ஆம் ஆண்டில் மறைந்த சிறீவோலெட்டி வெங்கடேஸ்வரூலு என்பவரிடமிருந்து ஆந்திர மாநில சங்கீத அகாதமியின் உதவித்தொகையுடன் மேம்பட்ட பயிற்சியைப் பெற்றார். மேலும் சங்கீதா கலாநிதி சிறீ நேதுனூரி கிருட்டிணமூர்த்தி என்பவரிடம் மேம்பட்ட பயிற்சியையும் பெற்றார்.  

## தொழில்

சேசுலதா கொசுரு இந்தியாவிலும் வெளிநாட்டிலும் ஏராளமான நிகழ்ச்சிகளை வழங்கி வருகிறார். இவர் 1989 முதல் தெலுங்கு பல்கலைக்கழகத்தின் இசைத் துறை ஆசிரியராக உள்ளார். பாரம்பரிய மற்றும் மெல்லிசைக் கலைஞரான இவர் ஐதராபாத் அகில இந்திய வானொலியின் தரக்கலைஞர் ஆவார்  
இவர் அகில இந்திய வானொலி, தூர்தர்ஷன் மற்றும் பிற தொலைக்காட்சிகளில் பாரம்பரியம் & பக்தி இசையில் நிகழ்ச்சிகளை வழங்கியுள்ளார். தொலைக்காட்சி மற்றும் பிற இசை சங்கங்களில் பல இசை நிகழ்ச்சிகளில் நடுவராக இவர் பணியாற்றி வருகிறார். இவர் பல பாடல்களுக்கு இசையமைத்துள்ளார். மேலும் பல நடன நிகழ்ச்சிகளுக்கும் (சர்வம் சாய் மயம், சம்பவாமி யுகே யுகே, கோடா தேவி போன்றவை) மற்றும் இசை ஓபராக்களுக்கும் இசையமைத்துள்ளார். பல்வேறு விரிவுரை நிகழ்ச்சிகள், வீட்டில் தனி வகுப்புகள் மற்றும் இணையவழி பயிற்சி ஆகியவற்றையும் நடத்துகிறார். இவர் தற்போது சிஃபாஸ் (சிங்கப்பூர் இந்திய நுண்கலை அமைப்பு) என்ற நிறுவனத்தில் ஆசிரியராகவும் அகாதமி பதிவாளராகவும் உள்ளார்.  

## விருதுகள்

1984 ஆம் ஆண்டில் பி.ஏ. இசையில் முதலிடம் பிடித்ததற்காக துவாரம் வெங்கடசாமி நாயுடு மற்றும் திருமதி இவதுரி பாலா ஸ்வரஸ்வதி தேவி நினைவு பணப் பரிசுகள் பெற்றுள்ளார். 1987 ஆம் ஆண்டில் அரிமா சங்கத்திலிருந்து மாவட்ட மற்றும் மாநில அளவில் 'சிறந்த இளம் திறமையான நபர் விருது' பெற்றுள்ளார். மகாராட்டிராவிலிருந்து கில் பாரதீய கந்தர்வ வித்யாலயா மண்டல் சங்க அலங்காரில் முதலிடம் பிடித்ததற்காக திருமதி. ருக்மிணி ஜெகநாதன் புரஸ்கார் விருது இவருக்கு வழங்கப்பட்டது.
# வால்ட் டிஸ்னி அனிமேஷன் ஸ்டுடியோஸ்



**வால்ட் டிஸ்னி அனிமேஷன் ஸ்டுடியோஸ்** அல்லது **டிஸ்னி அனிமேஷன்** என்பது அமெரிக்க நாட்டு இயங்குபடம் வளாகம் ஆகும். இது வால்ட் டிஸ்னி நிறுவனத்தின் மூலம் இயங்குபடம் அம்சங்களையும் குறும்படங்களையும் உருவாக்குகிறது. அக்டோபர் 16, 1923 இல் சகோதரர்களான வால்ட் டிஸ்னி மற்றும் ராய் ஓ. டிஸ்னி ஆகியோரால் ஆரம்பிக்கப்பட்டது.  

இது உலகின் மிகப் பழமையான இயங்குபடம் வளாகங்களில் இதுவும் ஒன்றாகும். தற்போது இது வால்ட் டிஸ்னி ஸ்டுடியோவின் ஒரு பிரிவாக செயல்படுகிறது. இது கலிபோர்னியாவின் பர்பாங்கில் உள்ள வால்ட் டிஸ்னி ஸ்டுடியோவில் ராய் ஈ. டிஸ்னி அனிமேஷன் கட்டிடத்தை தலைமையிடமாக கொண்டு இயங்குகின்றது.  

இந்த நிறுவனம் ஸ்னோ வைட் அண்ட் செவன் ட்வார்ப்ஸ் போன்ற 58 திரைப்படங்களும் 100 குறும் திரைப்படங்களும் தயாரித்துள்ளது.
# ஆஹா கல்யாணம் (தொலைக்காட்சித் தொடர்)



**ஆஹா கல்யாணம்** என்பது மார்ச் 9, 2020 முதல் மார்ச் 21, 2020 வரை திங்கள் முதல் சனிக்கிழமை வரை மாலை 6:00 மணிக்கு கலர்ஸ் தமிழ் தொலைக்காட்சியில் ஒளிபரப்பாகும் தொலைக்காட்சித் தொடர் ஆகும். இது கலர்ஸ் சூப்பர் தொலைக்காட்சியில் ஒளிபரப்பாகி வரும் *மாங்கல்யம் தந்துநானேனா* என்ற கன்னட மொழித் தொடரின் மொழிமாற்றமாகும்.கொரோன விருஸ் முழு ஊரடங்கு கருதினால் இந்த தொடர் பாதியிலேயே நிறுத்த பட்டு உள்ளது.  

## கதைச்சுருக்கம்
ஐ.ஏ.எஸ் அதிகாரியாக வேண்டும் என்ற கனவுடன் இருக்கும் ஷாலினி, தன் வாழ்வில் நடக்கும் அனைத்தும் நல்லதற்கே என்று எடுத்துக்கொள்பவர். திருமண யோகத்திற்காக காத்திருக்கும் அவரால் தனக்கு ஏற்ற வாழ்க்கைத் துணையைக் கண்டறிய இயலவில்லை. ஒருமுறை, அவர் இக்கட்டான சூழ்நிலையில் மாட்டிக்கொண்டதன் விளைவாக, தீனா என்பவரை திருமணம் செய்து கொள்ள வேண்டிய கட்டாயம் ஏற்படுகிறது. இவர்கள் இருவரின் வாழ்வை அடிப்படையாகக் கொண்டு இத்தொடரின் கதைக்களம் அமைந்துள்ளது.  

## கதாபாத்திரங்கள்
### முதன்மை கதாபாத்திரங்கள்
- திவ்யா வகுக்கர் - ஷாலினி
- ஆர்.கே.சந்தன் - தீனா

### துணை கதாபாத்திரங்கள்
- பவித்ரா அரவிந்த் - மாது (ஜெயந்தியின் மகள்)
- ஸ்பந்தனா பிரசாத் - ஜெயந்தி (ஜெய் பிரகாஷின் தங்கை)
- சங்கீதா அனில் - வைதேகி (தீனாவின் தாய், ஸ்ரீதர் மூர்த்தியின் தங்கை)
- ஹனுமந்தே கவுடா - ஜெய் பிரகாஷ் (தீனாவின் தந்தை)
- பிரதீப் திப்டூர் - ஸ்ரீதர் மூர்த்தி (ஷாலினியின் தந்தை)
- வீணா சுந்தர் - பார்வதி (ஷாலினியின் தாய்)
- சந்தன் சசி - (ஷாலினியின் அண்ணன்)
- பிரஜ்னா பட் - பாவனி (ஷாலினியின் தங்கை)
- அருண் மூர்த்தி - கோதண்டபாணி (ஸ்ரீதர் மூர்த்தியின் தம்பி, ஷாலினியின் சிற்றப்பா)
# தங்கம்(I,III) குளோரைடு


**தங்கம்(I,III) குளோரைடு** *(Gold(I,III) chloride)* என்பது Au<sub>4</sub>Cl<sub>8</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். கருப்பு நிறத்தில் திண்மமாக இச்சேர்மம் காணப்படுகிறது. தங்கம்(I,III) குளோரைடில் தங்கம் இரண்டு வேறுபட்ட ஆக்சிச்னேற்ற நிலைகளில் காணப்படுகிறது. சதுர-தள தங்கம்(III) மற்றும் கிட்டத்தட்ட நேரியல் வடிவ தங்கம்(I) என்பன அவ்விரண்டு நிலைகளாகும். கலப்பு இணைதிறன் கொண்ட சேர்மத்திற்கும் இதை உதாரணமாக கூறலாம். ஒளி உணர், காற்று உணர், ஈரம் உணர் சேர்மம் என்பதால் தங்கம்(I,III) குளோரைடை கையாள்கையில் எச்சரிக்கையுடன் இருத்தல் வேண்டும்.  

## தயாரிப்பு

தங்கம்(III) குளோரைடுடன் தங்கம் கார்பனைல் குளோரைடைச் சேர்த்து வினைபுரியச் செய்வதால் தங்கம்(I,III) குளோரைடை தயாரிக்க முடியும். அல்லது அறை வெப்பநிலையில் தயோனைல் குளோரைடிலுள்ள கார்பன் மோனாக்சைடை தங்கம்(III) குளோரைடுடன் சேர்த்து வினைபுரியச் செய்தும் இதை தயாரிக்கலாம் .  
Au<sub>2</sub>(CO)Cl<sub>4</sub> + Au<sub>2</sub>Cl<sub>6</sub> → COCl<sub>2</sub> + Au<sub>4</sub>Cl<sub>8</sub>  
2 Au<sub>2</sub>Cl<sub>6</sub> + 2 CO → Au<sub>4</sub>Cl<sub>8</sub> + 2 COCl<sub>2</sub>  

## கட்டமைப்பு

தங்கம்(I,III) குளோரைடின் ஒற்றை படிகங்கள் ஒரு P1 என்ற இடக்குழுவுடன் முச்சரிவச்சு கட்டமைப்பில் காணப்படுகின்றன. இவை சிறப்பு C2h சீரொழுங்கிலுள்ள தனித்தியங்கும் Au<sub>4</sub>Cl<sub>8</sub> மூலக்கூறுகளால் ஆக்கப்பட்டுள்ளன . இவற்றுக்குள் Au(I) மையங்கள் 175.0° (180 என்பது தனிச்சிறப்பு மதிப்பு) பிணைப்புக் கோணம் கொண்ட Cl-Au-Cl நேரியல் பிணைப்பால் ஒருங்கிணைக்கப்பட்டுள்ளன. இப்பிணைப்பின் சராசரி பிணைப்பு நீளம் 2.30 ஆங்சுடிராங்கு ஆகும். அதேவேளையில் Au(III) மையங்கள் சற்றே ஒழுங்கற்ற சதுரத் தள உறுதிப்பாட்டுடன் Au-Cl பிணைப்பால் பிணைக்கப்பட்டுள்ளன. விளிம்பு நிலை குளோரைடுகளை பிணைக்கும் 2.24 Å என்ற பிணைப்பு நீளத்தைக் காட்டிலும் மேற்கண்ட பிணைப்பிலுள்ள குளோரைடு பாலங்களின் பிணைப்பு நீளம் 2.33 Å ஆக இருக்கிறது.
# அபிதோஸ் வம்சம்



**அபிதோஸ் வம்சம்** (**Abydos Dynasty**) பண்டைய எகிப்தின் இரண்டாம் இடைநிலைக் காலத்தின் போது கீழ் எகிப்தை 15-ஆம் வம்சத்தவர்கள் மற்றும் 16-ஆம் வம்சத்தவர்கள் ஆண்டு கொண்டிருந்த காலத்தில், அபிதோஸ் வம்சத்தவர்கள் அபிதோஸ் நகரத்தை தலைநகராகக் கொண்டு மேல் எகிப்து மற்றும் நடு எகிப்திய பகுதிகளை கிமு 1650 முதல் கிமு 1600 முடிய 50 ஆண்டு குறுகிய காலம் ஆண்டவர்களாக கருத்தியலாக கொள்ளப்படுகிற்து. இவர்களது தலைநக்ரம் மேல் எகிப்தில் உள்ள அபிதோஸ் நகரம் ஆகும். இவ்வம்சத்தின் இருப்பு குறித்து தொல்லியல் வரலாற்று அறிஞர்கள் பலர் ஆதரித்தும், எதிர்த்தும் சான்றுகளுடன் கருத்துகளை தெரிவிக்கின்றனர்.  

அபிதோஸ், தினீஸ் நகரங்கள் உள்ளிட்ட சிவப்பு கோடிட்ட பகுதிகள்]]  

## ஆட்சியாளர்கள்

<>  
**'''அபிதோஸ் வம்ச பார்வோன்கள்'''**

| வெப்வவெதெம்சாப் | <></> | இவர் எகிப்தின் பதினாறாம் வம்சத்தின் பிந்தைய காலத்தவர் எனக்கருதப்படுகிறது |
| --- | --- | --- |
| பன்த்ஜெனி | <></> | இவர் எகிப்தின் பதினாறாம் வம்சத்தின் பிந்தைய காலத்தவர் எனக்கருதப்படுகிறது |
| செனப்காய் | <></> |  |
</>  

## இதனையும் காண்க
- அபிதோஸ்
- அபிதோஸ் மன்னர்கள் பட்டியல்
- பண்டைய எகிப்திய அரசமரபுகள்